પણ એક સાંજે કોલેજથી પાછો ફર્યો ત્યારે મારા આંનંદાશ્ચર્ય વચ્ચે અનમોલની મારા ઘરમાં હાજરી ! ઘરના બધા સામે તો હું એનો પરિચય આપતા પણ થોથવાઈ ગયો હતો. પણ અનમોલે પોતાના મળતાવડા સ્વભાવ વડે મારા ઘરના ના બધાય સાથે સારો મન-મેળ કેળવી લીધો હતો ! આ બધી વાતોમાં હું થોડો અંત:ર્મુખી ખરો ! અનમોલે અમારા સંબંધને ‘સારા મિત્રો’ નું નામ આપ્યું હતું. અને એ સમયે એ જ ઠીક પણ હતું. કારણકે, આકર્ષણ કહો કે પ્રેમ એ ફક્ત મારા પક્ષે હતું. સમા પક્ષે પણ એવું ‘કંઇક’ હતું કે કેમ એ મને ત્યારે જાણ નહોતી.